text: Дакумент прадугледжвае комплекс мерапрыемстваў, накіраваных на зніжэнне рызыкі заражэння COVID-19. Адзначаецца, што адукацыйны працэс устанаўліваецца з улікам прынцыпаў сацыяльнага дыс-танцыравання. У прыватнасці, размова ідзе аб раздзяленні часу пачатку і заканчэння змен, павелічэнні па магчымасці працягласці перапынкаў і перазменак, максімальна магчымым раз’яднанні навучэнцаў пры навучанні, пражыванні, арганізацыі сну, харчавання, правядзенні масавых мерапрыемстваў (культурных, спартыўных і фізкультурна-аздараўленчых) пераважна на адкрытым паветры.
  Абмяжоўваецца правядзенне бацькоўскіх сходаў і асабістых сустрэч педагагічных работнікаў з бацькамі (законнымі прадстаўнікамі) навучэнцаў. Для стасункаў рэкамендуецца выкарыстоўваць тэлефоны, электронную пошту і інш. Гэта ж датычыцца рабочых нарад і мерапрыемстваў, якія лепш праводзіць у фармаце відэаканферэнцый (з выкарыстаннем сродкаў відэасувязі).